CELEX: 32005R1443
Language: lv
Date: 2005-09-05 00:00:00
Title: Komisijas Regula (EK) Nr. 1443/2005 (2005. gada 5. septembris), ar ko groza Regulu (EK) Nr. 1381/2005 attiecībā uz apjomu, uz kuru attiecas pastāvīgais konkurss Francijas intervences aģentūras rīcībā esošu miežu eksportam

6.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 229/3
            
         
      KOMISIJAS REGULA (EK) Nr. 1443/2005
   (2005. gada 5. septembris),
   ar ko groza Regulu (EK) Nr. 1381/2005 attiecībā uz apjomu, uz kuru attiecas pastāvīgais konkurss Francijas intervences aģentūras rīcībā esošu miežu eksportam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes (EK) 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
   tā kā:
   
               (1)
            
            
               Komisijas Regulā (EEK) Nr. 2131/93 (2) paredzēta kārtība un nosacījumi, ar kādiem pārdod intervences aģentūru rīcībā esošu labību.
            
         
               (2)
            
            
               Ar Komisijas Regulu (EK) Nr. 1381/2005 (3) ir izsludināts pastāvīgs konkurss Francijas intervences aģentūras rīcībā esošu 216 086 tonnu miežu eksportam.
            
         
               (3)
            
            
               Francija ir informējusi Komisiju par savas intervences aģentūras nodomu par 8 338 tonnām palielināt apjomu, kas paredzēts eksportam saskaņā ar konkursu. Pašreizējā tirgus situācijā ir jāizpilda Francijas lūgums.
            
         
               (4)
            
            
               Attiecīgi jāgroza Regula (EK) Nr. 1381/2005.
            
         
               (5)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1381/2005 2. pantu aizstāj ar šādu tekstu:
   
      “2. pants
      Maksimālais apjoms, kam piemēro konkursa procedūru, ir 224 424 tonnas miežu, kuri paredzēti eksportam uz trešām valstīm, izņemot Albāniju, Amerikas Savienotās Valstis, bijušo Dienvidslāvijas Maķedonijas Republiku, Bosniju un Hercegovinu, Bulgāriju, Horvātiju, Kanādu, Lihtenšteinu, Meksiku, Rumāniju, Serbiju un Melnkalni (4) un Šveici.
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 5. septembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā grozījumi izdarīti ar Regulu (EK) Nr. 1154/2005 (OV L 187, 19.7.2005., 11. lpp.).
   
      (2)  OV L 191, 31.7.1993., 76. lpp. Regulā jaunākie grozījumi izdarīti ar Regulu (EK) Nr. 749/2005 (OV L 126, 19.5.2005., 10. lpp.).
   
      (3)  OV L 220, 25.8.2005., 9. lpp.
   
      (4)  Ieskaitot Kosovu, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244.”